Grisen lugter ad helvede til.
- Kan vi skrue op for omegaværdien? - Tre takker?
Prøv med to først.
Okay, Clay, start tonen.
- Hvad med amygdala? - 89,8 MHz. 108,1 i hippocampus.
Første trin om tre, to, en.
- Clay? - Intet.
Mere glutaminsyre. Skru op, og pres på med serotoninen.
Okay. Trin to om tre, to, en.
Hallo. Jeg siger lige ét ord, okay?
- Luau. - Vær nu ikke sådan en nar.
Skal det lækre svinekød gå ... ?
IKKE HØRBART
- Ingen reaktion. - Hvad? Den sprang op fra bordet.
Det virker stadig ikke.
ST. PATERNUS-UNIVERSITETET BERKELEY, CALIFORNIEN
- Godmorgen, dr. McConnell. - Godmorgen, James.
Vi får støtte fra Werner-Goss Biotechnical, -
- så du skal skrive under på en tavshedserklæring.
Niko, det er Eva. Hun skal arbejde sammen med os.
- Det er Clay. - Hej.
Okay.
Så filmer vi.
- Jeg er dr. Frank Walton. - Og jeg er dr. Zoe McConnell.
Hvad? Hvad?
Du lyder som en tv-vært.
- Okay. - Vi filmer stadig.
Jeg er dr. Frank Walton. Jeg er chefforsker på Projekt Lazarus.
- Og jeg er dr. Zoe McConnell. - Velkommen til laboratoriet.
- Du kom så sent med den. - Jeg kan godt gøre det bedre.
Det begyndte med Zoes gennembrud.
Hun knyttede hurtigtvoksende B-celletumorer sammen.
Således blev Lazarus-serummet skabt.
Den her Tusindårsfalk-lignende ting kan vi takke Niko for.
Den kalder vi impuls-anlægget.
Impuls-anlægget sender elektriske udladninger ind i serummet.
Så kickstarter vi de neurale reaktioner i hjernen med strøm.
Denne robotarm udviklede vi til impuls-anlægget.
Den her stikkes ind i tindingelappen, serummet flyder ind i hjernen, -
- så hiver vi ned i håndtaget der og håber på det bedste.
Målet er enkelt: at give sundhedspersonale mere tid.
At forlænge perioden, hvor man kan genoplive folk sikkert -
- uden tab af kognition og uden permanente men.
Det handler om at give alle en chance til, som de fortjener.
- Du er en nar. - Jeg er Catans hersker.
Jeg har jo ikke nogen kort.
- Jeg kan ikke få hul igennem. - Der er ingen dækning hernede.
- Der er en fastnettelefon der. - Nej, jeg klarer mig. Tak.
- Dokumentarpigen er så lækker. - Hun hedder Eva.
Og? Hende springer jeg gerne på.
- Ville du ikke det? - Hun er okay.
Du er for langt ude.
- Okay, det meste af det her ... - ... styres af mig.
- Hvad synes du? - Hvilken forskel gør det?
Vi kan alligevel ikke sende hende hjem.
Det kan blive godt, det her. Giv hende en chance.
- Hun er sød. - Hun er lækker. Så sexet.
- Det der røde hår ... - Stop det der. Du er fyret.
Jeg elsker dig.
Undskyld. Det var ikke sjovt. Det skulle jeg ikke have gjort. Undskyld.
Det var ikke min mening at skrige.
Præservativer lyder som noget, man sylter med, ikke?
- Du burde have vidst, hvad det var. - Jeg fik ikke så meget dengang.
Vi var 22 år. Du burde have vidst, hvad man brugte dem til.
Hvordan går det med dig?
Med det hele, du ved?
Frank?
Fint, du ved.
Da vi fik forskningsmidlerne, besluttede vi, at brylluppet -
- og alt andet skulle udsættes. Det her er vigtigere.
Men det er tre år siden.
Det virker knap, som om han kan huske tiden før det her.
Det handler kun om arbejdet.
Måske prøver universet at fortælle dig noget.
Ja. "Få nu afsluttet det projekt", ikke?
- Ja. - Tak for sushi.
- Det var så lidt. - Jeg må tilbage til arbejdet.
Hej, frøken.
Den samme drøm?
Det er jeg ked af.
Bare tag dig god tid. Jeg ligger i sengen, når du er klar.
- Vent. - Det ser rigtigt ud.
Vent. Der. Noget opløser cellemembranen.
- Og så kollapser det hele. - Det kunne være diffusionsbarrieren.
- Hvad har jeg sagt om rygning? - At det er for fedt?
- Nar. - Stop. Hvad er membranspændingen?
- Minus 60. Måske mindre end det. - Så øger vi depolariseringen.
Så er vores ionkanaler færdige.
Ikke hvis vi bruger en kalium-selektiv isolator -
- og begrænser impuls-varigheden til 30 millisekunder.
Så får pH-værdien og iltspændingen tid til at komme op igen.
Hvad? Har jeg lort i ansigtet?
Det kunne godt virke.
Clay, nu er du en voksen mand. Så for satan!
- Se ham lige. - Nu må han godt ryge herinde.
- Nej, giv mig den der. - Lad os komme i gang.
Grå stær i begge øjne. Det er nok derfor, han blev aflivet.
Alle input har acceptable værdier.
Iltniveauet i blodet er fint. Serumniveauet er optimalt.
Okay. Så er det nu. Start tonen.
Første trin. Fem kilovolt. Impuls om tre, to, en.
Ingen effekt.
- Sæt anlægget til 11 kilovolt. - 11 kilovolt. Gør jer klar.
Okay. Andet trin. Impuls om tre, to, en.
- Clay? - Ikke en skid.
- Kors i ... Hvad? - Jeg tror lige, den bevægede sig.
- Er du sikker? - Det ved jeg ikke.
- Den rørte lidt på sig. - Jeg kan ikke se nogen puls.
Det var nok en reaktion på muskel-stimuleringen.
- Den bevægede sig. - Ja. Det kaldes muskelstimulering.
Måske kan vi sætte dosis op næste gang.
- Hold den. - Hey. Det er okay.
Vi er seks minutter inde i forsøget, og han har det fantastisk.
- Syret. Hans grå stær er væk. - Hvad? Han har det på begge øjne.
Det ved jeg godt, men se.
- Kunne det være serummet? - Eller også har vi kureret blindhed.
Vi må ikke afsløre noget af det her, før vi ved, hvad vi har med at gøre.
Er I med?
- Clay? - Jeg sværger.
Vi tager Rocky med hjem.
- Hvis det er okay med dig? - Klart.
Læg kameraet fra dig, Eva.
Jeg gider ikke blive filmet.
Okay, skål.
Værsgo.
Han er helt uinteresseret.
- Hvad hedder han nu? - Rocky.
- Den ultimative underhund.
- Du har rejst dig fra graven, Rocky. - Han opfører sig lidt sært, ikke?
Måske er han lidt chokeret.
Det vil tage ham et par dage at få styr på sine nervebaner igen.
- Ja ... - Du virker ikke overbevist.
Det ved jeg ikke rigtigt.
Hvad hvis vi har flået ham væk fra hundehimlen?
Du ved godt, hvad jeg mener.
Vi ved ikke, om han havde lyst til at komme tilbage.
Hvad er der med dig? To glas rødvin, og så dukker den katolske pige op.
Hvis vi stiller de store spørgsmål, må vi være beredt på store svar.
Kom her. Kom her. Hør her.
Jeg ved godt, det her er sært.
Og det, vi laver, kunne anses for at være odiøst.
Men der er mange, der vil få gavn af det her.
- Det er det værd. Okay? - Okay.
Rocky. Apport.
- Tror I, han kan huske, da han døde? - Hunde har ikke hukommelse.
- Jo. - De danner associationer.
- Snoren betyder ud at gå. - Det er da hukommelse.
- Lad os finde ud af det. - Vi slår det op, pikfjæs.
Hvad så, Rocky? Så du et skærende, hvidt lys?
Den del passer.
Ved du, hvad koglekirtlen er?
Den producerer DMT, som er grundbestanddelen i vores serum.
Ingen ved hvorfor, men det øjeblik du dør, -
- sender din hjerne en flodbølge af DMT ud i kroppen.
Det er verdens mest potente psykedeliske stof.
Når man tror, man ser lyset for enden af tunnelen eller Jomfru Maria ...
Gjorde jeg det forkert? Det er bare et trip, du er på.
- Jeg er uenig. - Nå, er du det?
Man kan ikke afvise alle nærdødsoplevelser med én teori.
Nej, men hvorfor ikke satse på -
- en videnskabelig teori i stedet for Sankt Peter og Perleporten?
Det ene er baseret på empiri, og det andet er en sød historie.
Nej. Sjælen, bevidstheden, er neurale impulser i din hjerne.
Det er energi. Energi kan ikke skabes eller ødelægges, -
- den kan kun omdannes. Det er ikke overtro, det er videnskab.
Hvad er så din teori?
Jeg tror, at DMT'en hjælper vores sjæl videre, når vi dør.
Der, hvor vores sjæl nu skal hen. Åbner døren.
Så DMT'en er som en dørmand, -
- som viser vej fra liv til død? Og så giver man ham drikkepenge?
Det er hovmodigt at reducere dødsøjeblikket -
- til én kemisk ligning. Vi ved det jo ganske enkelt ikke.
Endnu.
- Hvad er HDR-værdien på? - 2,2 sekunder.
Det er et acceptabelt niveau.
- Sært. Serummet er stadig i blodet. - Det bør forsvinde på et par timer.
Sindssyg aktivitet i hjernestammen. Vil I have det dyr derhjemme?
Et af symptomerne på hypertyreose er ekstrem aggressivitet.
Den kunne gå helt Cujo.
"Den lever! Den lever!"
Kom her.
Du er min bedste ven.
Shit!
Niko?
Pis.
Rocky?
Kom her, hund.
Kom her, din lille lort.
Det er okay, makker. Du er bare ved at flippe lidt ud.
Okay. Okay. Okay.
- Den skal aflives nu. - I det mindste overreagerer du ikke.
Gu gør jeg ej. Der er noget galt med det dyr. Den var som besat.
- Hvor længe var du væk fra lokalet? - Højst 20 sekunder.
- Og nej, jeg røg ikke. - Hallo.
Den her pose lå på øverste hylde. Selv hvis buret stod åbent, -
- kunne den ikke være kommet derop.
Indtil videre har vi bevidnet tre faser. Fase et:
Genoplivning ved hjælp af LAZ510-serummet.
Fase to: Serummet forbliver i blodet længere end forudset.
Fase tre: Stofskiftet forårsager en potentielt farlig hormonubalance.
Forsøgsemnet udviser tegn på forvirring, appetitmangel -
- og udtalt aggressivitet. Nu er vi vel i fase fire.
Emnets hjerne skaber nye nervebaner -
- med en hidtil uset og alarmerende fart.
- Kors, du forskrækkede mig. - Kommer du i seng?
Ja, jeg er lige midt i noget. Jeg kommer om lidt.
Hvad helvede foregår der?
- Dr. Walton, har du tid et øjeblik? - Ja.
- Vi ses nedenunder. - Dekanen vil gerne tale med dig.
Har du overvejet følgerne af det her? 83 % af de studerende er religiøse.
Med alumne-bidragsyderne er tallet nærmere 90 %.
Det her har intet med religion at gøre.
Du tog beslutningen om at foretage et ikke-godkendt forsøg -
- i modstrid med den aftale, du har skrevet under på.
I den står der, du vil studere hjernens forfald hos komapatienter.
Ja, sådan begyndte det. Hvordan tror du, penicillin blev opdaget?
Eller teflon eller sågar Coca-Cola? Tilfældigheder i laboratoriet.
Du har en doktorgrad. Du ved, hvordan videnskab fungerer.
- Man improviserer. - Det gør du ikke.
Du leger Gud med nogle døde dyr. Du må have vidst, det her ville ske.
Hvor ved du alt det her fra?
Du kan ikke have vidst noget om dyreforsøgene.
Vi har ret til at se alt materiale på serveren.
- Også videomateriale. - Det er noget pis.
Nogen har sagt noget for at lukke ned for det her projekt.
Er det en af dine gavmilde venner fra medicinalindustrien? Hvem var det?
Alle harddiske. Alle nøglekort.
- Alt forsøgsmateriale. - Hvad foregår der her?
Du må være dr. McConnell. En fornøjelse. Jeg beundrer dit arbejde.
Alt forsøgsmateriale tilhører nu Crylonis Pharmaceutical.
- Hvad? - Det er privat ejendom.
Vores forskningsmidler kommer fra Werner-Goss Biotechnical.
Og Crylonis har nu aktiemajoriteten i Werner-Goss.
Ifølge dr. Waltons aftale vil ethvert brud på god forskningsskik -
- føre til overdragelse af rettighederne til firmaet bag.
I dette tilfælde er det os.
Det må være svært for jer, men I kan lære noget af det her.
Der er altid konsekvenser, når man bryder reglerne.
- Hvad er der sket? - De har taget alting.
Det er noget af et tilfælde. Du dukker op ud af det blå, -
- videofilmer alting, og så tager de det hele, også vores backup.
Vi bad hende opbevare optagelserne i laboratoriet.
Vi har mistet alt. Fire år af vores liv. Vores ry. Alting.
Hvis det ikke er hende, hvad er der så sket?
Hvorfor ikke bare hyre os?
Forestil jer, I er Crylonis, og I får nys om Lazarus-serummet.
I indser, det er en guldmine, og I indser, det er Werner-Goss'.
Så køber I Werner-Goss som det første.
Og så indser I, det kun kræver et anonymt opkald, -
- og så ejer I alt i laboratoriet.
Så skal man ikke dele fortjenesten med nogen.
De vil da ikke bruge 15 millioner dollar på at få fat i serummet.
Vi gentager forsøget.
- Du tager pis på os, ikke? - Skal vi give op?
Vi har ikke noget bevis for, at vi gjorde det.
Vi får aldrig en ny chance. De rydder ikke laboratoriet før i morgen.
Vi har mindst 12 timer. Vi bryder ind og gentager forsøget.
Du filmer det, og så tager vi det tilbage.
De tog alt serummet.
Bare for en sikkerheds skyld.
Laboratoriet har en timer-lås. Der er kun én sikkerhedsvagt.
- Det kan sagtens lade sig gøre. - Men de tog jo vores nøglekort.
Ikke dem alle sammen.
Overarbejde?
Dr. Jackson vil have ham under observation i nat. Fed fredag aften.
- Ved du, hvor du skal hen? - Ja.
Hvis du bliver taget i det her, bliver du smidt ud -
- eller det, der er værre. Det er helt okay, hvis du smutter nu.
Det ved jeg godt.
Hvad så?
På en skala fra 1 til røvdårligt er deres sikkerhedssystem røvdårligt.
Fedt. Kan vi loope det der?
- Loope det? - Ja. Ligesom de gør på tv.
Eller jeg kan få det til at holde op med at optage.
- Han bemærker ingenting. - Det virker også.
- Du er fantastisk, Niko. - Du er fantastisk, Niko.
Tak, Zoe.
En hund.
- Okay, Eva. Filmer du? - Ja.
Cellerne ser sunde ud. Fuld diffusion om 30 sekunder.
45 milliliter trimexialin. Niko, hvordan går det?
Det neurale overlay er i sync. Klar.
Serum-blod-ratioen er 6,8. Iltniveauet er fint.
- Fint. Tjek lige vagten. - Ja. Han er der stadig.
Okay. Lad os skabe historie. Igen.
Vil du have æren?
Trin et. 11 kilovolt om tre, to, en.
- Det var ikke mig. - Pis. Slå lige relæet til igen.
Zoe.
Skat? Ingen puls. Hun har fået stød.
Giv mig noget adrenalin. Nu!
- Hvad skal jeg gøre? - Kom nu, Zoe!
Her.
Ingen puls. Okay. Kom med hjertestarteren!
Få hende væk fra risten. En, to, tre.
Pis.
- 200 joule. - 200?
Væk!
- Skat? Ingen puls. Clay, 360 joule. - Det er for meget.
360 joule! Kom så!
Væk!
Kom nu, skat. Kom nu. Kom nu. Kom nu.
Kom nu, skat. Kom nu.
Frank, hvad laver du?
Nej. Nej! Nej. Niks.
Kan vi ikke lige tale om det her?
Der er intet at tale om. Vi ved, serummet virker.
- Og hvis hun bliver ligesom hunden? - Det vil ikke ske.
Jeg justerer dosen. Det skal nok gå.
Jeg ønsker, hun skal leve, men hvis politiet kommer, -
- og vi står og parterer et lig, så ryger vi i fængsel.
- Jeg er ligeglad. - Det er ikke et forsøg.
Det er et menneske, som du vil vække til live igen.
- Vi har gjort det før. - Ikke på den her måde.
Det er ikke i orden. Det er et menneske, det her.
Okay. Skrid, så gør jeg det selv.
- Kom nu, Frank. - Jeg vil ikke miste hende.
Ikke på den her måde.
Tak. Tak.
Du må trække i håndtaget.
- Niko, kan vi køre? - Halvdelen af udstyret er ristet.
- Niko, kan vi køre? - Ja.
Okay. Clay, tonen. Trin et. 9,5 kilovolt.
Så er det nu. Tre, to, en.
- Clay? - Ikke noget.
- En gang til. 13 kilovolt. - Det vil ...
Gør det nu. 13 kilovolt. Trin to. Tre, to, en.
Clay?
- Hvor er vagten? - Det er lige meget. En gang til.
- Find vagten, Niko! - Jeg har brug for dig. 15 kilovolt.
- Han kommer. - Hvad?
Vi kan ikke hjælpe hende fra fængslet.
Kom.
Okay, det går.
Kors i røven!
Det er mig.
Skat, det er mig.
- Hun er i chok. Giv mig et tæppe. - Ja. Ja.
- Skat, det er mig. Det er okay. - Frank.
- Kom med tæppet. Skynd dig. - Jeg kan ikke finde det.
Døde jeg lige?
Okay.
- Du skal nok klare den. - Hvordan var det?
Jeg mener, så du noget?
Himlen eller ...?
Det er et skidt tidspunkt til det der. Pak laboratoriet ned.
Jeg vil have lavet nogle test og så væk herfra.
Og der går vagten.
- Der er fri bane. - Lad os få det her overstået.
- Fedt. - Fedt.
- Det kan ikke passe. - Hvad?
Det ved jeg ikke. Frank, kommer du lige og ser det her?
Ikke alene er hendes krop næsten fuldstændig lægt, -
- der er også for meget hjerneaktivitet.
Lad os få hende ud derfra. Vi tester hende igen, når serummet er væk.
Kan du ikke huske hunden? Serummet er ikke ude af den endnu.
Ja. Det var en hund. Det her er et menneske. Luk hende ud derfra.
Clay!
Hvad sker der?
- Man bruger 10 % af sin hjerne. - Er det ikke en myte?
Nej. Myten er, at vi ikke ved, hvad vi bruger de andre 90 % til.
Mennesker bruger hele hjernen, men kun 10 % ad gangen.
Hun sidder der bare, så kun en lille del af hendes hjerne burde lyse op.
Men hele hendes hjerne lyser op.
Ja, det er det, der er sært.
Lad os sætte os ned, okay?
- Hvordan har du det? - Burde vi ikke være på hospitalet?
Vi har det samme udstyr her. Og ingen kan tage bedre vare på dig end mig.
De forstår ikke det her. Nu skal vi have stabiliseret dig.
Du skal nok klare den.
- Jeg troede, jeg havde mistet dig. - Det havde du også.
Men det havde jeg ikke.
Jeg har noget til dig.
Kom her.
Undskyld. Undskyld.
Her. Jeg fatter ikke, jeg gør det her.
Det her er første og eneste gang, jeg giver den som katolik.
- Kun den her ene gang. - Tak.
Det er godt at høre dig grine.
- Hvad? - Hvad sagde du?
Jeg sagde ikke noget.
- Er du okay? - Ja.
- Ja. Jeg er nok bare træt. - Du har lige været gennem en ...
"... traumatisk oplevelse. Du skal lade din krop læges. Tag den med ro."
"Jeg venter lige uden for døren."
- Hvad? - Ikke noget.
Jeg kommer tilbage og ser til dig om lidt.
- Jeg elsker dig. - Jeg elsker også dig.
Det var en fejl at være med. Jeg burde ikke være her.
Vi har slået nogen ihjel. Jeg har slået nogen ihjel.
Det var en skidt ide. Så du ikke hunden? Serummet bliver i hjernen.
Vi kan ikke dække over det her. Det er ikke Zoe.
Vi skulle ikke have vækket hende til live.
Jeg har brug for mere tid. Jeg ordner det her.
Der er noget helt galt med hende.
Få hende til at tro, alt er i orden.
- Hej. - Jeg tror, der er noget galt.
Okay, okay. Du er okay. Kom her. Kom her. Du er okay.
Nej, jeg er ikke okay.
Der sker noget. Der er sket noget. Jeg forandrer mig.
- Rolig nu. Hvad sker der? - Jeg kan høre og se ting.
Se min hånd.
Vent ...
Der er ikke noget galt med din hånd.
Da jeg døde, kom jeg et sted hen.
Jeg var i bygningen. Jeg kunne høre folk, der var fanget der.
Zoe, det var en drøm. Et traumatisk barndomsminde.
Det troede jeg også, men jeg kunne ikke vågne op.
Jeg var fanget der i en evighed. Jeg prøvede, men det blev bare ved.
Hver dag jeg var der, skete der det samme.
- Hver dag. - Du var væk i under en time.
- Du var lige her. - Nej. Du forstår det ikke.
Der gik årevis. Jeg var der i årevis.
Hør her. Din hjerne led af iltmangel. DMT'en fik dig til at hallucinere.
Det var et barndomsminde, som kørte i ring.
Det var Helvede. Det er det, Helvede er.
Man gennemlever sit livs værste øjeblik igen og igen, -
- og man kan aldrig vågne op.
Du er her nu, og du er vågen.
Du er okay.
- Ja. - Okay?
Det her hjælper dig med at sove, okay?
Zoe?
Frank?
Zoe?
Frank! Zoe, kan du høre mig?
Hej. Ved du, hvor vi er?
Hvad har du der? Hvad har du i hånden?
Eva. Eva!
Hjælp ...
Se på mig. Se på mig. Du er okay. Hvad skete der?
Jeg var et andet sted. Jeg var i en bygning, en gang, -
- og jeg så en lille pige.
Og bygningen brændte, -
- og der var nogen inde i en lejlighed, som ikke kunne komme ud.
Jeg kunne se deres fingre under døren.
- Hvad er det der på din arm? - Åh gud. Det er ...
- Det var der, den tog fat i mig. - Hvad tog fat i dig?
- Det ved jeg ikke. - Hvad sker der, Frank?
- Frank! Hvad fanden sker der, mand? - Hun har vel fortalt dig det.
- Nej ... - Hvad? Fortalt hende hvad?
Da Zoe var lille, udbrød der brand i den bygning, hun boede i.
Hendes naboer blev fanget bag en dør. Hun har stadig mareridt om det.
Lyder det som det, du så?
Ja.
Hvordan kan det lade sig gøre, Frank?
Zoe sagde, at ens krop danner et stof, som hjælper ens sjæl videre.
- DMT. - Ja.
At det åbnede døren til et andet sted. Hvad hvis den ikke åbnede sig?
Hvad hvis Zoes sjæl ikke kunne komme gennem?
Hvad hvis hun er fanget i sit eget værste mareridt?
Det er noget pis, det her. Du lyver.
Frank, jeg lyver ikke.
Vi kan ikke selv klare det her. Vi aner ikke, hvad der foregår.
- Så du hendes arm? - Ja! Hvad skal jeg gøre ved det?
Hvis vi nosser i det, mister vi Zoe. Hjælp mig. Vil du ikke nok?
- Narrøv. - Hallo.
Hvil dig det næste døgn, tag en pille, og ring til mig i morgen.
Er du okay?
Det var som at være der.
Hvordan kan det lade sig gøre?
Det er serummet.
Det låser op for den del af hjernen, der kan gøre overnaturligt lort.
Er det din teori? Overnaturligt lort?
Der er en grund til, evolution sker meget langsomt.
Og lige nu gør hendes hjerne noget, den ikke er skabt til at kunne.
Og det er ikke sket på millioner af år, men på få minutter.
... Hellige Maria, Guds moder ...
Frank, du skal se det her.
Hvad er det?
Jeg har logget ind og gennemset videoovervågningen.
Det er en falsk konto. Hver dag downloader den alt i systemet.
- Og? - Nogen har overvåget os i månedsvis.
- Måske er det universitetet. - De behøver ikke hacke sig ind.
Det må være Crylonis.
Hvornår er den sidst opdateret?
- For 20 minutter siden. - Så ved de, vi er her.
- Hvis ikke, så ved de det snart. - Vi skal af sted nu.
Tag hunden og alt andet.
- Hvor er hunden? - Jeg satte ham ind i buret.
Find hunden, og pak sammen. Niko, se på det. Vi skal af sted.
Zoe? Zoe?
- Niko. - Kors, hvad laver du her?
- Jeg har brug for hjælp. - Du skal tilbage.
- Jeg vil føle mig normal igen. - Okay. Vent, hvad?
Få mig til at føle mig normal.
Du har lige været igennem en traumatisk oplevelse.
- Du er vist forvirret. - Du forstår det ikke.
Du er den eneste, jeg kan stole på. Okay?
Hjælp mig.
Nej. Nej, stop.
- Jeg troede, du var min ven. - Jo, men du er ude af dig selv.
- Vi ved stadig ikke ... - "... hvad der sker med dig."
Jeg har brugt hele mit liv på at råde bod på én fejl.
Jeg gjorde alt, som jeg skulle, og jeg endte alligevel i Helvede.
Zoe, vi kan hjælpe dig. Frank siger, vi kan ordne det her.
- Vi har bare brug for mere tid. - Nej.
Det er for sent. I aner ikke, hvad I har gjort.
Men det finder I ud af.
Zoe, lad nu være!
Zoe?
Zoe! Lad være!
- Er alting okay? - Ja. Hvad er der da galt?
- Hvor er Niko? - Han var væk, da jeg kom herind.
- Jeg tror, han gik på toilettet. - Der kommer jeg lige fra.
- Det var det, han sagde. - Op i røven med det her.
Jeg ringer til vagten. Det her er for langt ude, okay?
Jeg er færdig med det her. De kan bare anholde mig.
Du har spildt tre år af mit liv, fordi du ikke kan tyde en kontrakt.
Du er ikke min chef, og du er ikke min ven.
Skal jeg sige undskyld? Undskyld.
Ved du, hvad der sker, hvis de finder ud af, hvad der foregår her?
Så ender hun på et obduktionsbord i et laboratorium.
- Det ved du ikke noget om. - Det er det, jeg ville gøre.
Beklager. Flyt dig.
- Kors. - Hvad helvede?
Det er okay. Det er bare et strømsvigt.
Ja, det er okay, Frank.
Sker den slags tit?
Ved du, hvor mange nødsystemer der er her? Telefonlinjen ryger aldrig.
- Det sker bare ikke. - Kom så.
Al elektronik er ristet. Glem det.
- Den sidder fast. - Lad mig prøve.
Den sidder fast. Hjælp mig med elevatoren.
For fanden!
Der må være en anden vej ud. Ikke også?
- Hvor skal du hen? - Ud at finde Niko.
Du har sådan set ret. Du tænker: "Jeg burde ikke være her."
Det er okay at tænke det. Du har ret.
Du er ikke en af os. Det har du aldrig været.
Nogle menneskers skæbne er at gøre noget stort. Andre filmer det bare.
- Systemet har lukket alt ned. - Hvad betyder det?
Det er automatisk. Hvis det tror, der er forureningsfare, lukker alt ned.
- Hvad med elevatoren? - Den har vi prøvet.
Hvad har du gjort? Zoe, hvad har du gjort?
Hvad? Vi har begge to været her hele tiden.
Du var den sidste, der så Niko.
Der begyndte at ske sære ting, da hun kom tilbage.
I sagde det selv. Serummet har gjort noget ved hendes hjerne.
- Det skal vi ikke tale om nu. - Jo, det skal vi tale om lige nu.
- Hvad er der sket med Niko? - Skal vi ikke bare komme ud herfra?
Jeg vil vide, hvad der er sket med Niko, nu!
Clay.
- Clay. - Clay, Clay.
- Han er ved at blive kvalt! - Der sidder noget i halsen!
Giv mig den tang der.
Skynd dig! Kom med noget lys! Clay! Clay!
Giv mig tangen! Lad mig se! Jeg har brug for noget lys!
- Nu! Kom her! - Clay, er du okay?
- Hjælp mig med at holde ham stille! - Clay! Clay! Åh gud!
- Hold ud, Clay! Hold ham! - Clay! Hvad er det, Frank?
Hvad helvede er det? Lys derind! Lys derind!
- Clay ... - Åh gud.
- Shit! Shit! - Frank!
Åh gud, hvor er hun?
- Åh gud. - Frank, hun er væk! Hun er væk!
Hvor blev hun af? Zoe? Zoe? Hold dig tæt til mig.
- Zoe! - Zoe!
Zoe, hold op!
Eva. Vågn op. Eva, er du okay? Kom.
Op med dig.
Vi har brug for et våben eller noget.
Hold den her.
Frank.
- Frank, hun slog ham ihjel. - Jeg ved det godt. Hør her.
Frank? Frank, hvad er det der?
Åh gud, Frank!
- Frank, de kommer! De er i live! - Hør på mig. De er ikke i live.
Kom her. Det her er embutramid.
Man afliver forsøgsdyr med det. Der skal en fuld dosis til.
Gem dig, til jeg er færdig med hende.
Jeg vil ikke være alene.
Det her er min skyld. Jeg ordner det.
Men hvis jeg ikke kan det, så skal du love mig, -
- at du ikke vil lade hende forlade laboratoriet.
Hun må ikke gøre nogen andre fortræd. Er du med?
- Er du med? - Det lover jeg.
Undskyld.
Frank, jeg vil ikke være alene. Jeg vil ikke være alene.
Zoe?
Det er Frank. Jeg gør dig ikke noget.
Jeg vil bare tale med dig.
Det er okay. Jeg vil bare tale med dig. Ikke andet.
Hvad skal du så med den sprøjte?
Okay. Okay.
Du er sikkert meget bange og forvirret.
Men det er ikke din skyld, okay? Det her er min skyld.
Jeg er så ked af det, skat.
Vi ordner det her sammen, okay?
Vi kan klare hvad som helst. Dig og mig. Jeg er lige her.
Jeg gør dig ikke noget. Okay? Se på mig. Jeg er her med dig.
- Elsker du mig stadig? - Ja, selvfølgelig.
Så vis mig det.
Det er ikke den Zoe, du kender. Du må stoppe hende.
Få fat i sprøjten, og tag livet af hende.
Det tænkte jeg nok.
Zoe!
Eva.
Zoe?
Eva.
Zoe?
Zoe, jeg ved, du er her.
Zoe?
- Zoe, lad være! - Hil dig, Maria, fuld af nåde.
Herren er med dig. Bed for os syndere, nu og i vor dødstime.
Zoe?
Det er hendes drøm. Zoe! Zoe!
Zoe, det er okay. Det er mig.
Det var dig. Du satte ild til bygningen.
Hør her. Det er ikke din skyld. Det var ikke din skyld.
Du kan stoppe det her, okay?
Du kan åbne døren.
Åbn døren.
Jeg er ked af det.
Jeg er så ked af det.
- Er du okay? - Hun slog dem ihjel!
Oversættelse: Jesper Buhl Scandinavian Text Service 2015